《用渭清韵再寄长驭》
清代·庞垲

载酒金台别故人，书来隔岁感愁身。却看杨柳怀他日，欲寄梅花非我春。

野润鹊田迷古井，流澌瓠子怅前津。颠毛及尔垂垂老，无计同归住比邻。

作者简介：（1657—1725）直隶任丘人，字霁公，号雪崖。康熙十四年举人。试博学鸿词，授检讨，分修《明史》，官至福建建宁府知府，政尚清简，时将兴大狱，垲力弭之。工诗，以自然为宗，奇而不肆。有《丛碧山房文集》、《杂著》、《翰苑稿》等。